b'\n_START_ARTICLE_\nMill\xc3\xae G\xc3\xb6r\xc3\xbc\xc5\x9f\n_START_PARAGRAPH_\nMill\xc3\xae G\xc3\xb6r\xc3\xbc\xc5\x9f (ogs\xc3\xa5 Islamische Gemeinschaft Milli G\xc3\xb6r\xc3\xbcs, IGMG) er en politisk og religi\xc3\xb8s bev\xc3\xa6gelse grundlagt af den tyrkiske politiker Necmettin Erbakan i 1969 og er godkendt som trossamfund i Danmark.  Bev\xc3\xa6gelsen er blevet kaldt for en af de ledende tyrkiske diasporaorganisationer i Europa og er blevet beskrevet som den st\xc3\xb8rste islamistiske organisation med aktivitet i Europa. Termen Mill\xc3\xae G\xc3\xb6r\xc3\xbc\xc5\x9f sigter ogs\xc3\xa5 p\xc3\xa5 organisationens religi\xc3\xb8se vision, som betoner den \xc3\xa5ndelige styrke i islams tro og forklarer den muslimske verdens tilbagegang som et resultat af tilpasningen til Den vestlige verden v\xc3\xa6rdier som sekularisme og en uegnet tilpasning af dens teknologi._NEWLINE_Necmetin Erbakan publicerede i 1969 et manifest som han gav navnet Mill\xc3\xae G\xc3\xb6r\xc3\xbc\xc5\x9f. Det talte mest i almene termer om islamisk moral og religi\xc3\xb8s uddannelse men brugte stor opm\xc3\xa6rksomhed p\xc3\xa5 sp\xc3\xb8rgsm\xc3\xa5l som industrialisering , udvikling og \xc3\xb8konomisk uafh\xc3\xa6ngighed. Yderligere advarede han i manifestet for tiln\xc3\xa6rmelse til Europa i det han betragtede EU v\xc3\xa6re et zionistiskt og katolsk projekt for assimilering og afislamisering af Tyrkiet og anbefalede i stedet et n\xc3\xa6rmere \xc3\xb8konomisk samarbejde mellem muslimske lande._NEWLINE_Ved valget i 1996 fik han flest stemmer og blev Tyrkiets f\xc3\xb8rste islamistiske statsminister. Men efter et \xc3\xa5r blev han afsat igennem et ublodigt kup og hans parti blev forbudt for fjerde gang.  Tyrkietkenderen Esref Okumus skrev p\xc3\xa5 Dagens Nyheter - kultur den 26. april 2016 "Erbakans fundamentalistiske l\xc3\xa6re hviler p\xc3\xa5 tre ben: en urokkelig tro p\xc3\xa5 sharia , en dyb foragt for den vesterlandske livsstil og en n\xc3\xa6rmest gr\xc3\xa6nsel\xc3\xb8s bes\xc3\xa6ttelse af antisemitiske dogmer".'